Havannankoira

Havannankoira () on kuubalainen kääpiökoira. Se oli vuonna 2025 Suomen toiseksi suosituin seura- ja kääpiökoiraryhmän rotu.Rekisteröinnit 2021-2025. KoiraNet, Suomen Kennelliitto. Viitattu 25.1.2026.

 Ulkonäkö 
vasen|pienoiskuva
Havannankoiran mittasuhteet on määritelty hyvin tarkasti. Rodun ihannesäkäkorkeus on 23–27 cm (sallittu 21–29  cm). Muita tärkeitä mittasuhteita ovat kuonon pituus, joka on sama kuin etäisyys otsapenkereestä niskakyhmyyn. Lisäksi rungon pituuden (lapojen kärjestä istuinluun kärkeen) suhde säkäkorkeuteen on 4:3. Pää on muodoltaan litteä ja leveä, kuono on kapeneva. Pään ja rungon pituuden suhde säästä hännän tyveen mitattuna on 3:7. Silmät ovat melko suuret, muodoltaan mantelimaiset ja väriltään mahdollisimman tummanruskeat. Häntä kiertyy koiran selän päälle.http://www.bichonhavanais.fi/images/jalostus/rotumaaritelma.pdf 

 Karvapeite 
Villava ja pehmeä aluskarva on niukka ja puuttuu usein kokonaan. Peitinkarva on hyvin pitkää (täysikasvuisella koiralla 12–18 cm), pehmeää, litteää tai laineikasta ja voi muodostaa kiharaisia suortuvia. Karvaa ei saa näyttelyihin leikata, muotoilla tai trimmata. Kuitenkin kulmakarvoja voidaan hieman lyhentää, etteivät ne peitä silmiä. Turkki vaatii säännöllistä kampausta ja hoitoa.

Hyväksytyt värit ovat kellanruskea eri sävyissään (hieman hiilikkoväriä sallitaan), musta, havannanruskea, valkoinen, tupakanruskea, vaaleanruskea ja punertavanruskea. Edellä mainitun väriset laikut ovat sallittuja. Tan-merkit sallittu kaikissa värivivahteissa. 

 Luonne ja käyttäytyminen 
Luonteeltaan havannankoira on ystävällinen ja leikkisä, jopa ilveilevä. Havannankoira on utelias ja älykäs seurakoira, joka kiintyy syvästi omistajaansa. Poikkeuksellisen valppautensa ansiosta se on helppo kouluttaa varoittamaan vieraista. Elämäniloinen rotu on sopeutuvainen ja viihtyy hyvin niin maalla kuin kaupungissakin, mutta aina on otettava huomioon sen seurallisuus, sillä tämä rotu viihtyy erittäin hyvin ihmisten seurassa.

 Alkuperä 
Havannankoiran kantamuoto kehittyi alun perin Italian ja Espanjan rannikoilla, mistä italialaiset merikapteenit veivät rodun mukanaan Kuubaan.Havannankoira. Suomen Kennelliitto, 29.8.2017. Viitattu 29.1.2020. Tämän vuoksi FCI on määrittänyt sen alkuperämaaksi Kuuban ja kehittämismaaksi "läntisen Välimeren alueen".Havanese. Federation Cynologique Internationale. Viitattu 29.1.2020. Vanhat verilinjat ehtivät jo kadota Kuubasta maan poliittisen epävakauden myötä, mutta ne on osin onnistuttu säilyttämään Yhdysvalloissa maahan salakuljetettujen yksilöiden jälkeläisten kautta. Suomeen rotu tuotiin vasta vuonna 1989, ja sen nimi muutettiin nykyiseen suomalaiseen muotoonsa vuonna 2009.

 Etymologia 
Nimitys habanero, havanais tai havanese ei suinkaan johdu Kuuban pääkaupungista Havannasta, vaan rodun yleisimmästä värityksestä havannanruskeasta.

 Terveys 
Havannankoira elää usein sangen pitkäikäiseksi. Rodun keskimääräinen elinikä on noin 12 vuotta, kun tarkastellaan vuosina 2011–2025 kuolleita rodun edustajia. Tyypillisimmät kuolinsyyt ovat vanhuus, syöpäsairaudet ja sydänsairaudet. 

Havannankoiran merkittävimmät terveysongelmat ovat parodontiitti, patellaluksaatio, ristisidevauriot, kilpirauhasen vajaatoiminta, ruoka-aineallergiat ja atopia. Havannankoira on matalaraajainen koirarotu, mikä voi altistaa käyrille eturaajoille. Käyräjalkaisuus taas altistaa koiran iän myötä nivelongelmille, esimerkiksi nivelrikolle.

Havannankoira kuuluu Kennelliiton PEVISA-ohjelmaan (perinnöllisten vikojen ja sairauksien vastustamisohjelma) ja jalostukseen käytettävillä koirilla tulee olla voimassa oleva polvinivellausunto ja silmälausunto. Silmäsairauksista eniten huolta aiheuttaa harmaakaihi. Eriasteista patellaluksaatiota esiintyy noin 15 %:lla rodun edustajista, kun tarkastellaan vuosina 2015–2025 tutkittuja havannankoiria. Toinen polvivaiva, mitä havannankoirilla esiintyy, on ristisidevauriot. Ristisidevauriot ilmenevät pienillä seurakoirilla usein vasta myöhemmällä iällä.

Johtuen havannankoirien pienestä koosta on rodulla alttius parodontiittiin eli hampaiden kiinnityskudoksen tulehdukselliseen sairauteen.  Sairautta voi ennaltaehkäistä hampaiden harjaamisella. Havannankoirilla esiintyy jonkun verran myös kilpirauhasen vajaatoimintaa.  

Havannankoira ei ole sisäsiittoinen koirarotu verrattuna muihin koirarotuihin. Geenitutkimuksessa vähiten sisäsiittoinen koirarotu oli sekarotuinen ja sen jälkeläisen sisäsiittoisuusluku oli 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä luku on 0,25, mikä on melkein sama kuin keskivertokoiralla. Havannankoiran jälkeläisen luku oli vain 0,13 ja se kuului vähiten sisäsiittoisiin koirarotuihin.

 Katso myös 
Bolognese
Bichon frisé
Coton de tuléar
Havannansilkkikoira
Löwchen
Maltankoira
Havannalaiset ry

 Lähteet 

 Aiheesta muualla 

Havannalaiset ry
Suomen Kennelliitto: Bichon havanais

Luokka:FCI 9 Seurakoirat ja kääpiökoirat
Luokka:Kääpiökoirat
Luokka:Kuubalaiset koirarodut
Luokka:Seulonnan keskeiset artikkelit